ddrg/super_eurlex huggingface dataset:
KIRJALLINEN KYSYMYS E-0062/03 esittäjä(t): Camilo Nogueira Román (Verts/ALE) komissiolle. Komission puheenjohtaja Romano Prodin vierailu Galiciassa Prestige-haverin seurausten arvioimiseksi itse paikalla.



Virallinen lehti nro 268 E , 07/11/2003 s. 0066 - 0067



KIRJALLINEN KYSYMYS E-0062/03 esittäjä(t): Camilo Nogueira Román (Verts/ALE) komissiolle (22. tammikuuta 2003) Aihe: Komission puheenjohtaja Romano Prodin vierailu Galiciassa Prestige-haverin seurausten arvioimiseksi itse paikalla Aikooko komission puheenjohtaja käydä Galiciassa ja muissa asianomaisissa maissa tutustuakseen Prestige-haverin seurauksiin itse paikalla? Miksi Prodi ei ole käynyt Galiciassa, kuten hän viime kesänä kävi tulvien koettelemilla alueilla Keski-Euroopassa? Pyysikö Galician hallituksen päämies Manuel Fraga tai Espanjan pääministeri José María Aznar häntä Galiciaan silloin kun onnettomuus tapahtui? Romano Prodin komission puolesta antama vastaus (5. maaliskuuta 2003) Komission puheenjohtaja on seurannut erittäin tarkasti öljytankkeri Prestigen haaksirikon aiheuttamia vahinkoja, vaikkei hän ollut itse Galiciassa onnettomuuden sattuessa. Komission puheenjohtaja on koko ajan ollut henkilökohtaisesti sitoutunut Prestige-haverin seurauksiin sekä vastaavissa tilanteissa suoritettaviin ennalta ehkäiseviin toimenpiteisiin tarkoituksenaan löytää myönteisiä ratkaisuja. Komissio on jo ryhtynyt Kööpenhaminassa kokoontuneen Eurooppa-neuvoston päätöslauselman 34 kohdassa myönnetyn valtuutuksen mukaisesti valtion- ja hallitusten päämiesten vastuulle jätettyihin kiireellisiin toimenpiteisiin Prestigen haaksirikon vuoksi, ja muihin toimenpiteisiin, jotka pannaan täytäntöön lyhyellä ja keskipitkällä aikavälillä, jotta voidaan ehkäistä ja korjata Galician rannikkoa kohdanneiden havereiden kaltaisten onnettomuuksien aiheuttamia seurauksia. Komissio ryhtyy viimeistään kesäkuussa 2003 arvioimaan nykyisiä lainsäädännöllisiä ja poliittisia välineitä ympäristökysymysten sekä terveyden, tutkimuksen, kalastuksen ja aluekehityksen alalla arvioidakseen, pitääkö näitä välineitä mukauttaa välittömästi vai pitkällä aikavälillä tällaisten onnettomuuksien ja niiden aiheuttamien vahinkojen toistumisriskin minimoiseksi. Komissio korostaa jälleen, että se on päättänyt tarjota jatkossakin yhteistyötään unionin kaikkien voimavarojen hyödyntämiseksi, jotta voidaan ehkäistä Prestige-haverin vaikutuksia ja luoda unioniin yhdenmukainen ja kattava ennaltaehkäisyyn perustuva politiikka meriturvallisuuden alalla.
KIRJALLINEN KYSYMYS E-1561/03 esittäjä(t): Proinsias De Rossa (PSE) komissiolle. Työpaikkasyrjintää koskevan direktiivin täytäntöönpano.



Virallinen lehti nro 268 E , 07/11/2003 s. 0203 - 0204



KIRJALLINEN KYSYMYS E-1561/03 esittäjä(t): Proinsias De Rossa (PSE) komissiolle (8. toukokuuta 2003) Aihe: Työpaikkasyrjintää koskevan direktiivin täytäntöönpano Voisiko neuvosto ilmoittaa onko jäsenvaltioiden joukossa sellaisia maita, jotka ovat käyttäneet tai aikovat käyttää vammaisuuteen ja ikään perustuvaa syrjintää koskevien määräysten täytäntöönpanemiseksi myönnettävän kolmen vuoden lisäajan, joka sisältyy komission marraskuussa 2000 työpaikkasyrjinnästä antamaan direktiiviin 2000/78/EY(1), joka on pantava täytäntöön viimeistään vuoden 2003 loppuun mennessä? Jos tällaisia jäsenvaltioita on, voiko komissio ilmoittaa miten näitä viivytyksiä on perusteltu? (1) EYVL L 303, 2.12.2000, s. 16. Anna Diamantopouloun komission puolesta antama vastaus (6. kesäkuuta 2003) Yhdenvertaista kohtelua työssä ja ammatissa koskevista yleisistä puitteista 27 päivänä marraskuuta 2000 annetun neuvoston direktiivin 2000/78/EY 18 artiklassa säädetään seuraavaa: Jäsenvaltiot voivat tarvittaessa erityisolosuhteiden huomioon ottamiseksi hyödyntää 2. joulukuuta 2003 alkavaa kolmen vuoden lisäaikaa ikään tai vammaisuuteen perustuvaan syrjintään liittyvien tämän direktiivin säännösten täytäntöönpanemiseksi, jolloin yhteenlaskettu määräaika on enintään kuusi vuotta. Tässä tapauksessa niiden on ilmoitettava tästä komissiolle viipymättä. Kunkin jäsenvaltion, joka käyttää hyväkseen kyseistä lisäaikaa, on toimitettava komissiolle vuosittain selvitys toimenpiteistä, joita se toteuttaa torjuakseen ikään ja vammaisuuteen perustuvaa syrjintää, sekä direktiivin täytäntöönpanon edistymisestä. Komissio laatii tästä neuvostolle kertomuksen vuosittain. Jäsenvaltiot tekevät itse päätöksen siitä, käyttävätkö ne hyväkseen vammaisuutta ja ikää koskevien säännösten toimeenpanolle annettua kolmen vuoden lisäaikaa säännöksessä esitettyjen edellytysten vallitessa. Yksi jäsenvaltio on ilmoittanut haluavansa käyttää lisäaikaa hyväkseen. Eräät muut jäsenvaltiot ovat epävirallisesti ilmoittaneet harkitsevansa asiaa. Yksikään jäsenvaltio ei ole esittänyt virallisia perusteluja.
KIRJALLINEN KYSYMYS E-0413/03 esittäjä(t): Eija-Riitta Korhola (PPE-DE) komissiolle. Öljyntorjuntakapasiteetin riittävyys EU: n merialueilla.



Virallinen lehti nro 268 E , 07/11/2003 s. 0100 - 0100



KIRJALLINEN KYSYMYS E-0413/03 esittäjä(t): Eija-Riitta Korhola (PPE-DE) komissiolle (17. helmikuuta 2003) Aihe: Öljyntorjuntakapasiteetin riittävyys EU: n merialueilla Kaikille Itämeren alueen valtioiden (mukaan lukien nykyiset ja tulevat jäsenmaat sekä Venäjä) asianomaisille viranomaisille osoittamani kyselyn perusteella on todettavissa, että kaikissa Itämeren valtioissa on jonkinlaista öljyntorjuntakalustoa, mutta käytännössä on mahdoton tietää, mikä on Itämeren alueen tosiasiallinen öljyntorjuntakapasiteetti ottaen huomioon merellä vallitsevat tuuli-, jää- ja muut olosuhteet. Esimerkiksi tavallisen haverin yhteydessä voidaan öljyistä jäätä yrittää poistaa mekaanisesti kaivureilla, mutta kapasiteetti tällaiseenkin on riittämätön, jos kyseessä on tankkerin rikkoutuminen. Kyselyn perusteella saamani kokonaiskuvan perusteella näyttäisi siltä, että suhteellisen hyvissäkin olosuhteissa öljyn poistaminen tapahtuisi vasta sen ajauduttua rantaan, sillä tosiasiallisesti kalusto olisi hyvissäkin oloissa riittämätöntä. On oletettavaa, että tilanne on vastaava EU:n muillakin merialueilla. Onko komissio harkinnut EU:n merialueiden tehokkaan öljyntorjuntakapasiteetin inventoimista yhtenäisin arviointimenetelmin ja tarvittaessa minimikapasiteetin määrittämistä tai suosittamista eri merialueille ottaen huomioon kyseisten alueiden erityisolosuhteet ja liikennemäärät? Margot Wallströmin komission puolesta antama vastaus (3. huhtikuuta 2003) Yhteisöllä on käytössään yhteistyöjärjestelyjä onnettomuuksista tai tahallisista päästöistä aiheutuvan meren pilaantumisen alalla (20 päivänä joulukuuta 2000 tehty Euroopan parlamentin ja neuvoston päätös N:o 2850/2000/EY(1)). Osana järjestelyjä on perustettu yhteisön tietojärjestelmä, jonka tarkoituksena on vaihtaa tietoja meren pilaantumiseen varautumisesta ja sen torjunnasta. Komissio on yhteistyössä jäsenvaltioiden kanssa määritellyt tietojärjestelmän kansallisten sivujen esitystavan. Järjestelmä on kansallisten toimivaltaisten viranomaisten ja yleisön käytettävissä verkkosivulla: http://europa.eu.int/marpol-cis. Onnettomuustapauksissa jäsenvaltiot ja ehdokasvaltiot voivat aktivoida yhteisön järjestelmän tehostaakseen yhteistyötä väestönsuojelussa. Näin onnettomuuden kohteeksi joutunut maa voi hakea välittömästi eurooppalaisen torjuntakeskuksen kautta kaikkea Euroopassa saatavana olevaa erikoisvälineistöä. Mitä tulee varautumiseen meren pilaantumiseen ja sen torjuntaan Euroopan eri aluevesillä, komissio seuraa tarkasti toimivaltaisten työryhmien työtä. Itämeren osalta komissio osallistuu Helsingin yleissopimuksella perustetun Helsinki Commissionin (Helcom) työryhmien työhön. (1) EYVL L 332, 28.12.2000.
KIRJALLINEN KYSYMYS E-1120/03 esittäjä(t): Roberta Angelilli (UEN) komissiolle. Firenzen kunnan käyttämät Euroopan aluekehitysrahastosta myönnetyt varat.



Virallinen lehti nro 268 E , 07/11/2003 s. 0173 - 0173



KIRJALLINEN KYSYMYS E-1120/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Firenzen kunnan käyttämät Euroopan aluekehitysrahastosta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Firenzen kunta, tarvitsevat kipeästi unionin varoja taantuvien teollisuusalueiden kehittämiseen ja taloudellisen ja sosiaalisen kehityksen tasapainottamiseen. Voisiko komissio näin ollen vastata seuraaviin kysymyksiin: 1. Onko Firenzen kunta esittänyt EAKR:sta rahoitettavia hankkeita? 2. Onko Firenzen kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-1119/03, E-1120/03, E-1121/03,E-1122/03, E-1123/03 ja E-1124/03 (16. huhtikuuta 2003) Kaudella 20002006 sovellettavan Toscanan YOA:n (yhtenäisen ohjelma-asiakirjan) mukaisesti Massan, Carraran, Livornon, Pisan, Pistoian ja Firenzen kunnat ovat kaikki osittain tukikelpoisia Euroopan aluekehitysrahaston (EAKR) rahoitukseen. Toscanan YOA hyväksyttiin komission päätöksellä(1), ja siinä säädetään, että EAKR:n rahoitusosuus 804,9 miljoonan euron kokonaismenoista on 322,5 miljoonaa euroa. Koska Toscanan YOA on hajautetusti hallinnoitava ohjelma, tukitoimenpiteiden toteuttamisesta vastaava viranomainen on Toscanan aluehallinto, joka on määritellyt hankkeiden valintaperusteet ohjelma-asiakirjan täydennyksessä ja vastaa hakemusten käsittelystä. Arvoisa parlamentin jäsen voi näin ollen kääntyä mainitun viranomaisen puoleen saadakseen tarkempia tietoja Massan, Carraran, Livornon, Pisan, Pistoian ja Firenzen kuntien osalta esitetyistä ja rahoitetuista hankkeista. (1) K (2001) 2725, 27.9.2001.
KIRJALLINEN KYSYMYS E-0978/03 esittäjä(t): Roberta Angelilli (UEN) komissiolle. Anconan kunnan käyttämät Kulttuuri 2000 -ohjelmasta myönnetyt varat.



Virallinen lehti nro 242 E , 09/10/2003 s. 0193 - 0194



KIRJALLINEN KYSYMYS E-0978/03 esittäjä(t): Roberta Angelilli (UEN) komissiolle (27. maaliskuuta 2003) Aihe: Anconan kunnan käyttämät Kulttuuri 2000 -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Anconan kunta, tarvitsevat kipeästi unionin varoja tuodakseen esiin yhteistä kulttuurialuetta ja sen monimuotoisuutta ja perinteitä ja tukeakseen taiteen ja kulttuurin tekijöiden työtä ja heidän ammatillista liikkuvuuttaan sekä edistääkseen taiteen ja kulttuurin saatavuutta ja levittämistä. Voisiko komissio näin ollen vastata seuraaviin kysymyksiin: 1. Onko Anconan kunta esittänyt Kulttuuri 2000 -ohjelmaa koskevia hankkeita? 2. Onko Anconan kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0830/03, E-0892/03, E-0978/03, E-0979/03,E-0980/03, E-0981/03, E-0982/03, E-0983/03, E-0984/03, E-0985/03,E-0986/03, E-0987/03, E-0988/03, E-0989/03 ja E-0990/03 (25. huhtikuuta 2003) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-1129/03 esittäjä(t): Roberta Angelilli (UEN) komissiolle. Livornon kunnan käyttämät siirtotyöläisiä koskevasta toimintaohjelmasta myönnetyt varat.



Virallinen lehti nro 242 E , 09/10/2003 s. 0187 - 0188



KIRJALLINEN KYSYMYS E-1129/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Livornon kunnan käyttämät siirtotyöläisiä koskevasta toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Livornon kunta, tarvitsevat kipeästi unionin varoja siirtotyöläisten tukemiseen, yhteisön ulkopuolisista maista lähtöisin olevat siirtotyöläiset mukaan lukien, jotta heille voidaan taata parhaat mahdolliset elinolot ja mahdollisuudet sopeutua paikallisyhteisöön sekä työn että sosiaalisten olojen kannalta, voisiko komissio vastata seuraaviin kysymyksiin: 1. Onko Livornon kunta esittänyt siirtotyöläisiä koskevaan toimintaohjelmaan liittyviä hankkeita? 2. Onko Livornon kunta saanut rahoitusta kyseisiin hankkeisiin? 3. Onko kyseiset varat käytetty? Anna Diamantopouloun komission puolesta antamayhteinen vastauskirjallisiin kysymyksiin E-0828/03, E-0894/03, E-1126/03,E-1127/03, E-1128/03, E-1129/03, E-1130/03, E-1131/03, E-1132/03,E-1133/03, E-1134/03, E-1135/03, E-1136/03, E-1137/03 ja E-1138/03 (28. huhtikuuta 2003) Tällä hetkellä yhteisön tasolla ei ole siirtotyöläisiä koskevaa toimintaohjelmaa. Komissio muistuttaa, että siirtotyöläisten sopeutumisen edistämistoimien rahoitus budjettikohdasta B3-4110 lopetettiin vuonna 1998 seurauksena Euroopan yhteisöjen tuomioistuimen asiassa C-106/96 antamasta tuomiosta. Sen jälkeen tällä alalla ei ole myönnetty rahoitusta. Komissio (oikeus- ja sisäasioiden pääosasto) käynnistää toukokuussa 2003 budjettikohdasta B5-815 rahoitettavan uuden ohjelman EU:n ulkopuolisten maiden kansalaisten integroitumisen edistämiseksi.
KIRJALLINEN KYSYMYS P-1798/03 esittäjä(t): Wolfgang Ilgenfritz (NI) komissiolle. Sokeria jalostaville yrityksille maksettava vientituki.



Virallinen lehti nro 242 E , 09/10/2003 s. 0234 - 0234



KIRJALLINEN KYSYMYS P-1798/03 esittäjä(t): Wolfgang Ilgenfritz (NI) komissiolle (21. toukokuuta 2003) Aihe: Sokeria jalostaville yrityksille maksettava vientituki Itävaltalaisen Agrar Invest Tatschl -yrityksen harjoittama sokerin maahantuonti Serbiasta ja Kroatiasta kuuluu Brysselin yleissopimusta koskevan ilmoituksen 2002/C 152/05(1) piiriin. Serbiasta tai Kroatiasta peräisin oleva sokeri jalostetaan Itävallassa mehuiksi, suklaaksi ja muiksi tuotteiksi, ja valmiit tuotteet viedään kolmansiin maihin. Sokeritonnin interventiohinta on nykyisin noin 699 euroa. Maailmanmarkkinahinta on kuitenkin vain noin 250 euroa. Tämän mukaan sokeria jalostavien yritysten kuuluisi saada noin 450 euroa vientitukea jokaista Serbiasta tai Kroatiasta edelleen jalostettavaksi tuotua sokeritonnia kohti, jos valmiit tuotteet (mehut ja suklaat) viedään kolmansiin maihin (kyseessä on liitteeseen I kuulumattomien tuotteiden vienti yhteisön vapaasta liikkeestä, johon haetaan vientitukea). Edellä kuvattu korvausjärjestelmä toimii Saksassa ja Italiassa ongelmitta. En ymmärrä, miksi itävaltalaisia sokeria jalostavia yrityksiä syrjitään ja miksi niille ei makseta kyseistä tukea. Itävallan valtiovarainministeriö tarttui asiaan jo vuosi sitten (28. maaliskuuta 2002) ja pyysi komissiota selvittämään, onko itävaltalaisilla yrityksillä oikeus kyseiseen tukeen. Komissio ei ole vastannut vielä tähän päivään mennessä. Tämän vuoksi pyydän komissiota vastaamaan nyt seuraaviin kysymyksiin: 1. Voivatko itävaltalaiset sokeria jalostavat yritykset saada vientitukea? 2. Voidaanko mahdollinen tuki maksaa takautuvasti? 3. Miten yritysten on meneteltävä saadakseen tukea takautuvasti? 4. Mikäli yritykset eivät voi saada kyseistä vientitukea, pyydän komissiota ilmoittamaan, mihin direktiiveihin kielteinen päätös perustuu. (1) EYVL C 152, 26.6.2002, s. 14. Erkki Liikasen komission puolesta antama vastaus (10. kesäkuuta 2003) Komissio tekee parhaillaan yksityiskohtaista tutkimusta kunnianarvoisan jäsenen esittämästä ongelmasta ja ilmoittaa hänelle tuloksesta mahdollisimman pian.
KIRJALLINEN KYSYMYS E-0830/03 esittäjä(t): Roberta Angelilli (UEN) komissiolle. Frosinonen kunnan käyttämät Kulttuuri 2000 -ohjelman varat.



Virallinen lehti nro 242 E , 09/10/2003 s. 0192 - 0193



KIRJALLINEN KYSYMYS E-0830/03 esittäjä(t): Roberta Angelilli (UEN) komissiolle (18. maaliskuuta 2003) Aihe: Frosinonen kunnan käyttämät Kulttuuri 2000 -ohjelman varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut alueelliset viranomaiset ovat myöntäneet hankkeille Euroopan unionin varoja huolestuttavan hitaasti ja tehottomasti. Euroopan komissio on useaan otteeseen ilmaissut huolestuneisuutensa siitä, että paikallisviranomaiset käyttävät riittämättömästi Euroopan unionin varoja. Koska joillakin tietyillä alueellisilla yksiköillä, kuten esimerkiksi Frosinonen kunnalla, on erityisen suuri tarve käyttää Euroopan unionin varoja vahvistaakseen yhteistä kulttuurialuetta, sen perinteitä ja monimuotoisuutta, kannustamalla luovuutta ja ammatillista liikkuvuutta sekä edistämällä mahdollisuutta tutustua taiteeseen ja kulttuuriin sekä taiteen ja kulttuurin levittämistä, voiko komissio ilmoittaa: 1. onko Frosinonen kunta esitellyt hankkeita Kulttuuri 2000 -ohjelman puitteissa; 2. onko kyseisiä hankkeita varten saatu rahoitusta; 3. onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0830/03, E-0892/03, E-0978/03, E-0979/03,E-0980/03, E-0981/03, E-0982/03, E-0983/03, E-0984/03, E-0985/03,E-0986/03, E-0987/03, E-0988/03, E-0989/03 ja E-0990/03 (25. huhtikuuta 2003) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-0482/03 esittäjä(t): Graham Watson (ELDR) komissiolle. Valaansukuisista eläimistä koostuvat sivusaaliit.



Virallinen lehti nro 242 E , 09/10/2003 s. 0135 - 0136



KIRJALLINEN KYSYMYS E-0482/03 esittäjä(t): Graham Watson (ELDR) komissiolle (20. helmikuuta 2003) Aihe: Valaansukuisista eläimistä koostuvat sivusaaliit Onko komissio tietoinen erityisesti Englannin kanaalissa harjoitettavan meribassin paritroolauksen yhteydessä pyydystettyjen valaansukuisten eläinten ahdingosta? Tammikuun alusta lähtien vaalipiirini alueella on yli 120 delfiiniä huuhtoutunut rannoille. Yhdistyneen kuningaskunnan elintarvike-, ympäristö- ja maatalousasioista vastaavan ministeriön vuonna 2001 aloittaman tarkkailuohjelman mukaan kalastettaessa meribassia, joka on luksus- eikä peruselintarvike, sivusaaliina saatiin delfiinejä. Toimet ovat välttämättömiä valaansukuisten eläinten säilymiselle rannikkovesillämme. Niitä tapetaan turhaan luksuselintarvikkeiden raaka-aineeksi. Kun tapasin syksyllä komissaari Fischlerin tätä asiaa koskevien keskusteluiden yhteydessä, hän vakuutti, että komissio oli ryhtymässä toimiin. Mihin toimenpiteisiin on ryhdytty? Mihin toimenpiteisiin komissio aikoo ryhtyä säännelläkseen meribassin paritroolausta? Jos paritroolausta ei voi tyydyttävästi säännellä, voiko komissio vahvistaa, että se kielletään siihen asti, kunnes kyseiset tarvittavat toimenpiteet on pantu täytäntöön? Milloin komissio aikoo ryhtyä toimenpiteisiin käynnistääkseen tällaisia kansainvälisillä vesialueilla työskenteleviä troolareita koskevan tarkkailujärjestelmän? Franz Fischlerin komission puolesta antama vastaus (25. maaliskuuta 2003) Komissio on tietoinen kuolleiden delfiinien ongelmasta jäsenvaltioiden rannoilla ja erityisesti Yhdistyneen kuningaskunnan etelärannikolla tänä talvikautena. Meribassin paritroolausta koskevien mahdollisten sääntelytoimenpiteiden osalta tai laajemmin valaansukuisten eläinten joutumista kalastuksen sivusaaliiksi koskevan ongelman osalta komissio kehottaa parlamentin jäsentä tutustumaan Chris Daviesin tekemään kirjalliseen kysymykseen numero P-0500/03(1) annettuun vastaukseen. Komission toiminta painottuu ensi sijassa siihen ongelmaan, että valaansukuisia eläimiä joutuu sivusaaliiksi Euroopan unionin lähivesillä. Käsiteltävinä olevien ehdotusten maantieteellinen laajuus määräytyy kyseisen kalastustoiminnan mukaan, sen mukaan, miten paljon tietoa toiminnan mahdollisesta vaikutuksesta valaansukuisiin eläimiin on saatavissa, ja ehdotettavan toimenpiteen mukaan. Sivusaaliiksi joutuvia valaansukuisia eläimiä koskevan, tässä vaiheessa saatavilla olevan tiedon mukaan komissio ei kuitenkaan pidä ensisijaisen tärkeänä lähettää tarkkailijoita paritroolausta kansainvälisillä vesillä harjoittaville yhteisön aluksille. Jos tällaista toimenpidettä suunniteltaisiin, sen olisi tapahduttava yhteistyössä kansainvälistä yhteistyötä kyseisen valtamerialueen alueellisen kalastusjärjestön kanssa. (1) EUVL C 222 E, 18.9.2003, s. 209.
KIRJALLINEN KYSYMYS E-0988/03 esittäjä(t): Roberta Angelilli (UEN) komissiolle. Praton kunnan käyttämät Kulttuuri 2000 -ohjelmasta myönnetyt varat.



Virallinen lehti nro 242 E , 09/10/2003 s. 0198 - 0199



KIRJALLINEN KYSYMYS E-0988/03 esittäjä(t): Roberta Angelilli (UEN) komissiolle (27. maaliskuuta 2003) Aihe: Praton kunnan käyttämät Kulttuuri 2000 -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Praton kunta, tarvitsevat kipeästi unionin varoja tuodakseen esiin yhteistä kulttuurialuetta ja sen monimuotoisuutta ja perinteitä ja tukeakseen taiteen ja kulttuurin tekijöiden työtä ja heidän ammatillista liikkuvuuttaan sekä edistääkseen taiteen ja kulttuurin saatavuutta ja levittämistä. Voisiko komissio näin ollen vastata seuraaviin kysymyksiin: 1. Onko Praton kunta esittänyt Kulttuuri 2000 -ohjelmaa koskevia hankkeita? 2. Onko Praton kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0830/03, E-0892/03, E-0978/03, E-0979/03,E-0980/03, E-0981/03, E-0982/03, E-0983/03, E-0984/03, E-0985/03,E-0986/03, E-0987/03, E-0988/03, E-0989/03 ja E-0990/03 (25. huhtikuuta 2003) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.